อี ฟอร์ แอล เอม

บริษัท อี ฟอร์ แอล เอม จำกัด (มหาชน) ( ชื่อย่อ:EFORL) หรือชื่อเดิมคือ บริษัท แอปโซลูท อิมแพค จำกัด (มหาชน) ( ชื่อย่อ:AIM) จดทะเบียนจัดตั้งเมื่อเดือนสิงหาคม 2548 ด้วยทุนจดทะเบียนเริ่มแรก 50.0 ล้านบาท เพื่อประกอบธุรกิจให้บริการและผลิตสื่อโฆษณา ต่อมาได้เปลี่ยนแปลงการประกอบธุรกิจหลักของบริษัทเป็นตัวแทนจำหน่ายเครื่องมือและอุปกรณ์ทางการแพทย์ โดยเป็นผู้แทนจำหน่ายเครื่องมือแพทย์จากผู้ผลิตชั้นนำแต่เพียงผู้เดียว และเป็นผู้ให้บริการในการให้คำแนะนำวิธีการใช้เครื่องมือและอุปกรณ์ทางการแพทย์ บำรุงรักษา ซ่อมแซ่ม ตลอดจนให้ความรู้ครอบคลุมการใช้งานเครื่องมือและอุปกรณ์ทางการแพทย์แก่หมอ พยาบาล เจ้าหน้าที่ทางการแพทย์ตลอดจนเพื่อประโยชน์สูงสุด ซึ่งมีเหตุการณ์และพัฒนาการที่สำคัญดังนี้

25 มกราคม 2565

EFORL ร่วมลงนามกับบริษัท ไมนด์เรย์ เมดิคอล (ประเทศไทย)จำกัด ซึ่งเป็นสาขาของบริษัท Shenzhen Mindray Bio-Medical Electronics Co., Ltd. บริษัทด้านเมดิคอลเฮลท์แคร์ อันดับ 1 ของประเทศจีน เพื่อเป็นตัวแทนจำหน่ายเครื่องมือแพทย์สำหรับวินิจฉัยภายนอกร่างกาย (InVitro Diagnostic)

8 เมษายน 2565

ในการประชุมสามัญผู้ถือหุ้นประจำปี 2565 ที่ประชุมมีมติอนุมัติดังนี้

 เพิ่มทุนจดทะเบียนของบริษัทจำนวน 899,519,617.275 บาท จากเดิม 2,998,398,708.975 บาท เป็น 3,897,918,326.25 บาท โดยการออกหุ้นสามัญจำนวน 11,993,594,897 หุ้น มูล ค่าที่ตราไว้หุ้นละ 0.075 บาท
 อนุมัติการจัดสรรหุ้นสามัญเพิ่มทุนโดยเสนอขายให้แก่บุคคลในวงจำกัด คือ นายปรีชา นันท์นฤมิต จำนวนไม่เกิน 47 หุ้น มูลค่าที่ตราไว้หุ้นละ 0.075 บาท โดยเสนอขายราคาตลาด เพื่อรองรับการเปลี่ยนแปลงมูลค่าหุ้นที่ตราไว้โดยการรวมหุ้นเพื่อมิให้เกิดเศษหุ้นภายหลังการเปลี่ยนแปลงมูลค่าหุ้น
 อนุมัติการเปลี่ยนแปลงมูลค่าที่ตราไว้ของหุ้นของบริษัทโดยการรวมมูลค่าที่ตราไว้(รวมหุ้น) จากเดิมมูลค่าที่ตราไว้หุ้นละ 0.075 บาท เป็นหุ้นละ 0.75 บาท
 อนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัทรุ่นที่ 5 (EFORLW5) จำนวนไม่เกิน 799,572,990 หน่วย ให้แก่ผู้ถือหุ้นเดิมตามสัดส่วนการถือหุ้น ภายหลังการเปลี่ยนแปลงมูลค่าที่ตราไว้
 อนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัท รุ่นที่ 6 (EFORLW6) จำนวนไม่เกิน 399,786,495 หน่วย ให้แก่ผู้ถือหุ้นเดิมที่ใช้สิทธิจองซื้อใบสำคัญแสดงสิทธิ EFORL-W5 ตามสัดส่วนการจองซื้อใบสำคัญแสดงสิทธิภายหลังการเปลี่ยนแปลงมูลค่าที่ตราไว้
 อนุมัติจัดสรรหุ้นสามัญเพิ่มทุนของบริษัทรองรับการใช้สิทธิตามใบสำคัญแสดงสิทธิEFORLW5 และใบสำคัญแสดงสิทธิEFORL-W6 ภายหลังการเปลี่ยนแปลงมูลค่าที่ตราไว้

11 เมษายน 2565

EFORL เปลี่ยนแปลงทุนจดทะเบียนชำระแล้ว จากเดิม 2,998,398,708.975 บาท จำนวนหุ้นสามัญ 39,978,649,453 หุ้น เป็น 2,998,398,712.50 บาท จำนวนหุ้นสามัญ 39,978,649,500 หุ้น จากการใช้สิทธิจองซื้อหุ้นสามัญเพิ่มทุน (PP) จำนวน 47 หุ้น เพื่อรองรับการเปลี่ยนแปลง มูลค่าหุ้นที่ตราไว้โดยการรวมหุ้นเพื่อมิให้เกิดเศษหุ้นภายหลังการเปลี่ยนแปลงมูลค่าหุ้น

21 เมษายน 2565

EFORL เปลี่ยนแปลงมูลค่าที่ตราไว้ของบริษัทโดยการรวมหุ้น จากเดิมมูลค่าที่ตราไว้หุ้นละ 0.075 บาท เป็นหุ้นละ 0.75 บาท ทำให้จำนวนหุ้นจดทะเบียนและจำนวนหุ้นจดทะเบียนชำระแล้ว เปลี่ยนแปลง ดังนี้

 จำนวนหุ้นจดทะเบียนจากเดิม 51,972,244,350 หุ้น เปลี่ยนแปลงเป็น 5,197,224,435 หุ้น
 จำนวนหุ้นจดทะเบียนชำระแล้วจากเดิม 39,978,649,500 หุ้น เปลี่ยนแปลงเป็น 3,997,864,950 หุ้น

5 กรกฎาคม 2565

EFORL เปลี่ยนแปลงทุนจดทะเบียนชำระแล้ว จากเดิม 2,2,998,398,712.50 บาท จำนวนหุ้น สามัญ 39,978,649,500 หุ้น เป็น 2,998,398,735.00 บาท จำนวนหุ้นสามัญ 3,997,864,980 หุ้น จากการใช้สิทธิของใบสำคัญแสดงสิทธิ (EFORL-W5) จำนวน 30 หน่วย แปลงเป็นหุ้นสามัญ จำนวน 30 หุ้น

24 พฤศจิกายน 2565

EFORL ร่วมลงนามกับ บริษัท แอดวานซ์ สเตอริไลเซชั่น โปรดักส์ (ไทยแลนด์)จำกัด ในการแต่งตั้ง ให้ EFORL เป็นตัวแทนจำหน่ายผลิตภัณฑ์ STERRAD ซึ่งเป็นเครื่องทำลายเชื้อด้วยระบบไฮโดรเจน เปอร์ออกไซด์ แก๊สพลาสมา ที่มีประสิทธิภาพ เทคโนโลยีที่ก้าวล้ำ มีความปลอดภัยต่อเครื่องมือแพทย์ ผู้ป่วย ผู้ใช้งาน และเป็นมิตรต่อสภาพแวดล้อม อันเป็นที่ยอมรับจากสถานพยาบาลทุกระดับ ทั้งในประเทศไทย และทั่วโลก

 อ้างอิง 

หมวดหมู่:บริษัทจดทะเบียนในตลาดหลักทรัพย์เอ็ม เอ ไอ
หมวดหมู่:บริษัทที่ก่อตั้งในปี พ.ศ. 2548